recursal/SuperWikiNEXT-32B huggingface dataset:
**Kai** (jap. 甲斐市, *Kai-shi*) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin keskiosassa Kōfun altaan pohjoisreunalla Kamanashijoen varrella. Pohjoisessa kaupunkiin kuuluu vuoristoalueita, kuten yli 1 700 metriä korkea Kayavuori. Kaissa on 75 862 asukasta (toukokuussa 2020) ja sen pinta-ala on 71,95 neliökilometriä.

Kai on kaupunkina suhteellisen nuori: se perustettiin vuonna 2004 liittämällä yhteen Futaban, Ryūōn ja Shikishiman maaseutukaupungit. Kain länsiosat ovat kasvaneet viereisen Kōfun kaupungin esikaupunkialueina, mutta maatalous on edelleen yksi merkittävimmistä elinkeinoista. Historiallisesti alue kärsi tulvista, mutta erityisesti Sengoku-kaudella 1500-luvulla ja myöhemmin Edo-kaudella toteutetut maanrakennustyöt tekivät siitä hedelmällistä riisinviljelyseutua. Kamanashijoen suurta pengertä rakennutti Takeda Shingen kahdenkymmenen vuoden ajan. Riisin lisäksi Kaissa viljellään vihanneksia ja hedelmiä, kuten viinirypäleitä, persikoita ja kakeja. Kaupunkiin on sijoittunut myös teknologiateollisuutta.

Kain nähtävyyksiin kuuluu Shōsen-kyōn rotko Kōfun kaupungin rajalla. Matkailijoita kaupunkiin tuo myös Suntory-yhtiön viinitila. Osa kaupungin alueesta kuuluu Chichibu-Tama-Kain kansallispuistoon. Kaita palvelee JR Higashi-Nihonin Chūō-päälinja.

Kuvia
-----

* Tachiokavuori KayavuoreltaTachiokavuori Kayavuorelta
* Tentaku-jiTentaku-ji
* Kain kaupungintaloKain kaupungintalo
* Ryūōn rautatieasemaRyūōn rautatieasema

Lähteet
-------

1. 1 2 3  位置と地勢 Kai City. Viitattu 03.07.2020.
2. 1 2  人口統計2020年 5月大字別人口 Kai City. Viitattu 03.07.2020.
3. 1 2  市の木・市の花 Kai City. Viitattu 03.07.2020.
4. 1 2 3  ブリタニカ国際大百科事典 小項目事典: 甲斐市 Kotobank. Viitattu 03.07.2020.
5. 1 2 3  日本大百科全書: 甲斐（市） Kotobank. Viitattu 03.07.2020.

Aiheesta muualla
----------------

* Kuvia tai muita tiedostoja aiheesta **Kai** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Yamanashin prefektuuri |
| --- |
|  |
| Kaupungit | 
* Chūō
* Fuefuki
* Fujiyoshida
* Hokuto
* Kai
* Kōfu (pääkaupunki)
* Kōshū
* Minami-Alps
* Nirasaki
* Ōtsuki
* Tsuru
* Uenohara
* Yamanashi

 |  |
|  |
| Kunnatpiirikunnittain | **Kita-Tsurun piirikunta** (Kosuge · Tabayama) · **Minami-Koman piirikunta** (Hayakawa · Fujikawa · Minobu · Nanbu) · **Minami-Tsurun piirikunta** (Dōshi · Fuji-Kawaguchiko · Narusawa · Nishi-Katsura · Oshino · Yamanakako) · **Naka-Koman piirikunta** (Shōwa) · **Nishi-Yatsushiron piirikunta** (Ichikawa-Misato) |

 |
**Limassolin suolajärvi** (kreik. Αλυκή Λεμεσού, *Alykí Lemesoú*) eli **Akrotírin suolajärvi** (Αλυκή Ακρωτηρίου, *Alykí Akrotiríou*) on suolajärvi Kyproksen saarella. Se on Kyproksen suurin järvi ja koko itäisen Välimeren tärkeimpiä kosteikkoalueita. Järven pinta-ala on noin 10,65 km².

Limassolin suolajärveä.
Limassolin suolajärvi sijaitsee Kyproksen eteläosassa Akrotírin niemimaalla Isolle-Britannialle kuuluvalla Akrotírin tukikohta-alueella. Se on yksi Kyproksen kahdesta suuresta suolajärvestä; toinen on Lárnakan suolajärvi. Limassolin suolajärvi on näistä kahdesta hieman vähäsuolaisempi. Järvi täyttyy talvella ja kuivuu kesällä lähes kokonaan. Suolajärven pinta on noin 2,5 metriä merenpinnan alapuolella. Sen syvyys on suurimmillaankin vain noin metri.

Järvi on merkittävä lintualue erityisesti marras-maaliskuussa. Se on suojeltu Ramsarin sopimuksella.

Lähteet
-------

1. 1 2 3  Akrotiri Salt Lake *Visit Cyprus*.  Arkistoitu 23.5.2018. Viitattu 14.5.2018.

Aiheesta muualla
----------------

* Kuvia tai muita tiedostoja aiheesta **Limassolin suolajärvi** Wikimedia Commonsissa
**Castelnuovo di Garfagnana** on kunta Italiassa Toscanan alueella olevassa Luccan maakunnassa. Se sijaitsee Apuaanisten Alppien juurella ja kuuluu Garfagnanan historialliseen alueeseen. Kunnan läpi virtaa Serchiojoki.

Nähtävyyksiä
------------

Kunnan nähtävyyksiä ovat keskiaikainen linna *Rocca Ariostesca*, jossa toimii myös kotiseutumuseo, sekä keskiaikainen tuomiokirkko *Duomo dei Santi Pietro e Paolo*. Molemmat kärsivät huomattavia tuhoja toisessa maailmansodassa, mutta ne on kunnostettu entiselleen.

Aiheesta muualla
----------------

* Kuvia tai muita tiedostoja aiheesta **Castelnuovo di Garfagnana** Wikimedia Commonsissa

Lähteet
-------

1. 1 2 3  www.tuttitalia.it
2. ↑  Kunnan kotisivut (Arkistoitu – Internet Archive)

Luccan maakunta
Altopascio | Bagni di Lucca | Barga | Borgo a Mozzano | Camaiore | Camporgiano | Capannori | Careggine | Castelnuovo di Garfagnana | Castiglione di Garfagnana | Coreglia Antelminelli | Fabbriche di Vergemoli | Forte dei Marmi | Fosciandora | Gallicano | Lucca | Massarosa | Minucciano | Molazzana | Montecarlo | Pescaglia | Piazza al Serchio | Pietrasanta | Pieve Fosciana | Porcari | San Romano in Garfagnana | Seravezza | Sillano Giuncugnano | Stazzema | Vagli Sotto | Viareggio | Villa Basilica | Villa Collemandina
**Raymond Khoury** (s. 1960 Beirut, Libanon) on libanonilainen kirjailija, joka kirjoittaa englannin kielellä.

Elämä ja ura
------------

Libanonissa syntynyt Khoury vietti lapsuutensa Yhdysvalloissa mutta palasi Libanoniin opiskelemaan arkkitehtuuria. Hän teki työkseen lastenkirjakuvituksia. Muutettuaan Lontooseen hän opiskeli taloustiedettä ja työskenteli rahoitusalalla.

Khouryn esikoisromaani *Viimeinen temppeliherra* julkaistiin vuonna 2005. Eri aikatasoilla Lähi-idässä ja länsimaissa tapahtuvasta kirjasta tuli kansainvälinen bestseller. Romaanien lisäksi Khoury kirjoittaa elokuva- ja televisiokäsikirjoituksia BBC:lle ja Hollywoodiin.

Romaanit
--------

* *Viimeinen temppeliherra* (*The Last Templar*, 2005)
* *Pyhien jäljillä* (*The Sanctuary*, 2007)
* *Merkki* (*The Sign*, 2009)
* *The Templar Salvation*, 2010
* *The Devil's Elixir*, 2011
* *Rasputin's Shadow*, 2013
* *The End Game*, 2016
* *The Ottoman Secret aka Empire of Lies*, 2019

Lähteet
-------

1. 1 2 3  Khoury, Raymond *Kirjasampo*. Viitattu 17.11.2020.

Aiheesta muualla
----------------

* Virallinen kotisivu (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Latvia
* Japani
* Tšekki
* Korea
* Alankomaat
* Puola

 |
|  |
| Muut | 
* Europeana
* IdRef

 |

 |
**Mehsana** tai **Mahesana** on Intian Gujaratin osavaltiossa sijaitseva kaupunki, joka toimii Mehsanan piirikunnan hallintokeskuksena. Kaupungin nähtävyyksiin lukeutuu muun muassa Rajmahal-palatsi sekä vanha kaupunginportti. Lähellä sijaitsevassa kylässä nimeltä Modhera on Suryalle omistettu temppeli.

Väestö
------

Mehsanan väestöstä noin 88 prosenttia on hindulaisia, muslimeita 9,26 prosenttia ja jainalaisia 1,62 prosenttia vuoden 2011 väestönlaskennan mukaan. Lukutaitoisten osuus on noin 90 prosenttia väestöstä.

Kaupungin hallitseva väestönryhmä ovat varakkuudestaan tunnetut patelit. Mehsanassa syntyneistä lapsista vain 760 on tyttöjä tuhatta poikaa kohden, mikä on koko Intian alhaisin osuus. Paikallisten keskuudessa on tapana suosia poikia ja abortoida tyttöjä vaikka kaupunki on aloittanut valistustyön kyseistä laitonta käytäntöä vastaan. Patel-kastin nimi tarkoittaa maanomistajaa ja kyseinen kasti on historiansa aikana ollut vaikutusvaltainen. 2010-luvulla Mehsanassa on esiintynyt levottomuuksia patelien vaatiessa alhaiskastisille kuuluvia kiintiöpaikkoja.

Lähteet
-------

1. 1 2  Mahesana City Census 2011 data *census2011.co.in*. Viitattu 22.8.2019.
2. ↑  Mahesana *Encyclopædia Britannica*. Viitattu 22.8.2019.
3. ↑  Sharma, Radha; Yagnik, Bharat: Mehsana, shame of India! *Times of India*.  13.1.2012. Viitattu 22.8.2019.
4. ↑  Rutam, Vora: The Patel uprising: Searching for answers *The Hindu Business Line*.  31.8.2015. Viitattu 22.8.2019.
5. ↑  Patel quota stir turns violent, curfew in Gujarat's Mehsana, internet blocked *India Times*.  17.4.2016. Viitattu 22.8.2019.

CommonsCommons
Wikimedia Commonsissa on kuvia tai muita tiedostoja aiheesta **Mehsana**.
**Dukezong** on tiibetiläinen kaupunki Kiinassa Yunnanin maakunnan Dêqênin prefektuurin Shangri-Lan piirikuntatason kaupungissa. Käytännössä Dukezong on nykyisin Shangri-Lan kaupungin eteläinen kaupunginosa, siihen kiinni kasvanut, 2000-luvulle tultaessa turistinähtävyydeksi muutettu historiallinen kylä.

Historia
--------

Kuva ennen tulipaloa.
Kaupunki on yli 1300 vuotta vanha. Siellä syttyi tammikuussa 2014 kymmenen tuntia kestänyt tulipalo, joka tuhosi lähes koko kaupungin. Tiedossa ei ole loukkaantumisia eikä kuolemantapauksia, mutta kaupungista jouduttiin evakuoimaan yli 2 600 asukasta. Rakennuksia tuhoutui runsaasti ja myös 1600-luvulta peräisin oleva patsas.

Silkkitien varrelle rakennetusta suositusta matkailukohteesta tuhoutui tammikuussa 2014 lähes 300 arvokasta puurakennusta, noin viidennes Dukezongin suojellusta rakennuskannasta, toisen lähteen mukaan kaksi kolmasosaa kaupungin rakennuksista vaurioitui. Rakennuksia ryhdyttiin korjaamaan keväällä 2014. Uudelleenrakentamisen ja restaurointityön on suunniteltu valmistuvan vuonna 2016. Korjaushankkeen on arvioitu maksavan lähes 200 miljoonaa dollaria.

Suosittu matkailukohde kylästä tuli, kun James Hilton kirjoitti vuonna 1933 romaanin *Sininen kuu* tarunhohteisesta Shangri-lasta. Lähinnä tiibetiläisten asuttama *Zhongdian*in piirikunta uudelleennimettiin vuonna 2001 Shangri-La matkailijoiden määrän lisäämiseksi. Kirjassa kuvattu Shangri-la on kuitenkin mielikuvituskaupunki.

Lähteet
-------

1. ↑  Dukezong Old Town China Tour Guide. Viitattu 12.1.2014. (englanniksi)
2. ↑  Katie Nelson: Photos: The aftermath of Dukezong Ancient Town blaze Shanghaiist. Viitattu 12.1.2014. (englanniksi)
3. ↑  Mimi Lau: Fire destroys most of ancient Tibetan town of Dukezong in Shangri-la South China Morning Post. Viitattu 12.1.2014. (englanniksi)
4. ↑  Didi Tang: Dukezong, Ancient Tibetan Town In Southwest China, Destroyed By Fire Huffington Post. Viitattu 12.1.2014. (englanniksi)
5. ↑  Ancient town catches fire in China's Shangri-la Xinhua. Viitattu 12.1.2014. (englanniksi)
6. ↑  Karen Lin: Photos: recovered Dukezong Ancient Town in Shangri-La  6.2.2015. tibet.cn.  Arkistoitu 14.4.2015. Viitattu 9.4.2015. (englanniksi)
7. ↑  Restoration project of ancient town Dukezong underway in SW China  16.3.2015. tibet.cn. Viitattu 9.4.2015. (englanniksi)
8. ↑  Jessikka Aro: Lähes 300 rakennusta tuhoutui Shangri-Lan muinaisen tiibetiläiskylän palossa *Ylen uutiset*.  12.1.2014. Viitattu 12.1.2014.
9. ↑  Southwest China's Zhongdian County Renamed Shangri-La, People Daily, viitattu 12.1.2014 (englanniksi)

Aiheesta muualla
----------------

* Turistien suosima ikivanha tiibetiläskylä tuhoutui pahoin tulipalossa, Yle.fi (Arkistoitu – Internet Archive), video
**Ráckeve** on kaupunki Unkarissa, Pestin läänissä. Siellä oli 9 952 asukasta vuonna 2010.

Maantiede
---------

Ráckeve sijaitsee alle 50 kilometriä Budapestistä etelään lähellä Csepelsaaren eteläkärkeä, Tonavan rannalla. Kunnan pinta-ala on 64,09 neliökilometriä, ja siitä varsinainen kaupunkialue käsittää 9,68 neliökilometriä.

Historia
--------

Ráckeve nimi kertoo kaupungin serbihistoriasta, sillä sanalla *raci* viitattiin serbeihin. Turkkilaisia paenneet serbit asettuivat kaupunkiin 1400-luvulla. He rakensivat kaupunkiin Serbian ortodoksisen kirkon, joka on Unkarin vanhin. Eugen Savoijilainen osti Ráckeven 1600-luvulla. Hän onnistui kukistamaan turkkilaiset Zentan taistelussa 1697. Tämän jälkeen Eugen rakennutti kaupunkiin palatsin, jonka suunnitteli Johann Lukas von Hildebrandt. Se on Unkarin vanhin barokkipalatsi.

Ensimmäisessä maailmansodassa romanialaisjoukot valtasivat hetkellisesti kaupungin, ja neuvostojoukot miehittivät kaupunkia toisessa maailmansodassa. Kaupunki kehittyi 1960- ja 1970-luvuilla, jolloin kaupungissa tehtiin huomattavia korjaus- ja rakennustöitä. Kaupunginoikeudet Ráckeve sai 1989.

Nähtävyydet
-----------

Kaupungin keskustassa on Serbian ortodoksinen kirkko, joka rakennettiin alkujaan 1487. Sitä kuitenkin laajennettiin seuraavalla vuosisadalla kahdella renessanssityylisellä sivukappelilla, ja vuonna 1758 sen yhteyteen rakennettiin kellotorni. Kirkon katossa ja seinissä on serbitaiteilijan tekemiä freskoja, jotka maalattiin 1765–1771. Ne esittävät kohtauksia Vanhasta ja Uudesta testamentista sekä pyhimyksiä. Eugen Savoijilaisen rakennuttama palatsi sijaitsee Tonavan rannalla. Se on nykyään 30-huoneinen hotelli nimeltä Savoyai Kástely Hotel. Se muutettiin hotelliksi ja konferenssikeskuksessa vuoden 1982 korjaustöissä. Palatsin lähellä on Árpád-museo, jossa on monia Tonavaan liittyviä näyttelyitä.

Lähteet
-------

* Bedford, Neal: *Lonely Planet Hungary*. Footscray: Lonely Planet Publications, 2009. ISBN 9781741046946. Google-kirjat (viitattu 8.1.2012). (englanniksi)
* Phillips, Adrian & Scotchmer, Jo: *Hungary*. Chalfont St Peter: Bradt Travel Guides, 2010. ISBN 978-1-84162-285-9. Google-kirjat (viitattu 8.1.2012). (englanniksi)

### Viitteet

1. ↑  A polgármesteri hivatal elérhetőségei Ráckeve.  Arkistoitu 25.1.2012. Viitattu 8.1.2012. (unkariksi)
2. 1 2 3 4  Információs lap Ráckeve településről Ráckeve.  Arkistoitu 25.1.2012. Viitattu 8.1.2012. (unkariksi)
3. 1 2  Phillips & Scotchmer, s. 175–176.
4. ↑  Ráckeve története Ráckeve.  Arkistoitu 28.4.2016. Viitattu 8.1.2012. (unkariksi)
5. ↑  Bedford, s. 137.

Aiheesta muualla
----------------

* Kuvia tai muita tiedostoja aiheesta **Ráckeve** Wikimedia Commonsissa

* Kaupungin kotisivut (unkariksi)
**Campello sul Clitunno** on kunta Keski-Italiassa Umbrian hallintoalueella olevassa Perugian maakunnassa.

Nähtävyyksiä
------------

Campello Alton keskiaikainen linna on rakennettu 514 metriä merenpinnan yläpuolelle ulottuvan vuoren laelle. Linnaa kiertää noin 500 metriä pitkä muuri. Linnan sisällä on vuonna 1332 valmistunut fransiskaaniluostari. Clitunnon temppeli, (*Tempietto del Clitunno*), kuuluu UNESCOn maailmanperintöluetteloon osana langobardien rakennuksien kokonaisuutta. 

  

* Tempietto del ClitunnoTempietto del Clitunno

Aiheesta muualla
----------------

* Kuvia tai muita tiedostoja aiheesta **Campello sul Clitunno** Wikimedia Commonsissa

Lähteet
-------

1. 1 2 3  www.tuttitalia.it
2. ↑  Kunnan kotisivut

Perugian maakunta
Assisi | Bastia Umbra | Bettona | Bevagna | Campello sul Clitunno | Cannara | Cascia | Castel Ritaldi | Castiglione del Lago | Cerreto di Spoleto | Citerna | Città della Pieve | Città di Castello | Collazzone | Corciano | Costacciaro | Deruta | Foligno | Fossato di Vico | Fratta Todina | Giano dell’Umbria | Gualdo Cattaneo | Gualdo Tadino | Gubbio | Lisciano Niccone | Magione | Marsciano | Massa Martana | Monte Castello di Vibio | Monte Santa Maria Tiberina | Montefalco | Monteleone di Spoleto | Montone | Nocera Umbra | Norcia | Paciano | Panicale | Passignano sul Trasimeno | Perugia | Piegaro | Pietralunga | Poggiodomo | Preci | San Giustino | Sant’Anatolia di Narco | Scheggia e Pascelupo | Scheggino | Sellano | Sigillo | Spello | Spoleto | Todi | Torgiano | Trevi | Tuoro sul Trasimeno | Umbertide | Valfabbrica | Vallo di Nera | Valtopina
**Katō** (jap. 加東市, *Katō-shi*) on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin eteläosassa. Pohjoisessa ja idässä kaupungin alue ulottuu Chūgokuvuorille, länsiosien alluviaalitasangon läpi virtaa Kakojoki. Katōssa on 40 348 asukasta (tammikuussa 2020) ja sen pinta-ala on 157,55 neliökilometriä.

Katō on kaupunkina suhteellisen nuori: se perustettiin vuonna 2006 liittämällä yhteen kolme entisen Katōn piirikunnan maaseutukaupunkia, Takino, Tōjō ja Yashiro. Kaupungin ydinaluetta on Yashiro, joka kehittyi historiallisesti jo 700-luvun alussa perustetun Sahon pyhäkön portineduskaupunkina. Edo-kaudella se oli paikallinen hallinnollinen ja taloudellinen keskus. 1500-luvun lopulta lähtien Kakojoen vesiliikenne muodosti tärkeän kauppareitin, jota pitkin kuljetettiin tavaraa rannikon Takasagoon. Nykyisin merkittäviä elinkeinoja ovat esimerkiksi riisin, viinirypäleiden, mansikoiden ja kastanjoiden viljely. Kaupunkiin on sijoittunut myös elektroniikka- ja elintarviketeollisuutta sekä kalastuskoukkujen ja *koinobori*-tuulipussien valmistusta. Sen itäosien kukkulaisille alueille on rakennettu useita golfkenttiä. Kaupungissa toimii Hyōgon kasvatustieteellinen yliopisto.

Katōn rakennettuun kulttuuriperintöön kuuluvat Sahon pyhäkön lisäksi muun muassa vanha Chōkō-jin temppeli, jonka päähalli on yksi Japanin kansallisaarteista, Kannōn välikohtauksen ja Ōnin-sodan näyttämönä toiminut Kōmyō-ji sekä Kiyomizu-dera, yksi Saigokun pyhiinvaellusreitin temppeleistä. Sumiyoshin pyhäkön päähalli on valittu tärkeäksi kulttuuriomaisuudeksi, ja pyhäkkö on säilyttänyt keskiaikaisen *dengaku*-juhlaperinteen. Eräs luonnonnähtävyys on Tōjōjärvi retkeilyalueineen kaupungin itäosassa. Katōta palvelee JR Nishi-Nihonin Kakogawa-linja.

Kuvia
-----

* Kiyomizu-deraKiyomizu-dera
* Bukkyō no ŌdōBukkyō no Ōdō
* Yashiron metsäpuistoaYashiron metsäpuistoa
* Takin rautatieasemaTakin rautatieasema
* Katōn aluetta vuoden 1985 ilmakuvassaKatōn aluetta vuoden 1985 ilmakuvassa

Lähteet
-------

1. 1 2 3 4 5  プロフィール 加東市. Viitattu 09.02.2020.
2. 1 2  加東市 加東市. Viitattu 09.02.2020.
3. 1 2 3  ブリタニカ国際大百科事典 小項目事典: 加東市 Kotobank. Viitattu 09.02.2020.
4. 1 2 3  日本大百科全書: 加東（市） Kotobank. Viitattu 09.02.2020.

Aiheesta muualla
----------------

* Kuvia tai muita tiedostoja aiheesta **Katō** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Hyōgon prefektuuri |
| --- |
|  |
| Kaupungit | 
* Aioi
* Akashi
* Akō
* Amagasaki
* Asago
* Ashiya
* Awaji
* Himeji
* Itami
* Kakogawa
* Kasai
* Katō
* Kawanishi
* Kōbe (pääkaupunki)
* Miki
* Minami-Awaji
* Nishinomiya
* Nishiwaki
* Ono
* Sanda
* Shisō
* Sumoto
* Takarazuka
* Takasago
* Tanba
* Tanba-Sasayama
* Tatsuno
* Toyooka
* Yabu

 |  |
|  |
| Kunnatpiirikunnittain | **Akōn piirikunta** (Kamigōri) · **Ibon piirikunta** (Taishi) · **Kakon piirikunta** (Harima · Inami) · **Kanzakin piirikunta** (Fukusaki · Ichikawa · Kamikawa) · **Kawaben piirikunta** (Inagawa) · **Mikatan piirikunta** (Kami · Shin’onsen) · **Sayōn piirikunta** (Sayō) · **Takan piirikunta** (Taka) |

 |
**RNB Retail and Brands AB** on ruotsalainen vähittäiskauppayritys, jonka osake noteerataan Tukholman pörssissä. RNB omistaa miestenvaateketju Brothersin ja lastenvaateketju Polarn o. Pyretin. Yritys toimii 11 maassa ja liikkeitä on yhteensä noin 260.

RNB:n Departments & Stores -divisioona ylläpitää shop-in-shopeja NK -tavarataloissa Tukholmassa ja Göteborgissa.

RNB Retail and Brands AB syntyi vuonna 2000, kun vuonna 1909 perustettu Polarn O. Pyret ja Portwear yhdistyivät. Seuraavana vuonna yritys listautui Tukholman pörssiin.

Vuosina 2006–2013 RNB omisti myös JC-ketjun, mutta myi sen hongkongilaiselle Denim Island Groupille.

Polarn O. Pyret
---------------

Polarn O. Pyret on vauvan-, lasten- ja äitiysvaatteisiin erikoistunut kansainvälinen ketju, jolla on 150 liikettä kymmenessä maassa. Ruotsissa liikkeitä on 60, Suomessa 15 (maaliskuussa 2016). Myymälöitä on myös Alankomaissa, Britanniassa, Irlannissa, Islannissa, Latviassa, Norjassa, Yhdysvalloissa ja Virossa.

Yritys tunnetaan muun muassa Gunilla Axénin vuonna 1975 suunnittelemasta raitatrikookuosista. 1970-luvun unisex-muoti laajensi yrityksen trikoovaatteiden suosion myös naisten ja miesten mallistoiksi, mutta sittemmin yritys on keskittynyt lapsiin ja odottaviin äiteihin.

Yritys juontaa juurensa vuonna 1909 perustettuun *AB Nils Adamssons Sjukvårdsaffär* -yhtiöön, joka myi terveydenhoitotarvikkeita ja muun muassa tuolloin kiellettyjä kondomeja. 1970-luvulla yritys päätti keskittyä lasten- ja äitiysvaatteisiin, ja nimeksi otettiin Polarn O. Pyret. Yritystä johti Katarina af Klintberg vuodesta 1976 vuoteen 1983. Polarn O. Pyret aloitti kansainvälistymisensä 2003, aluksi Norjaan ja Suomeen ja vuonna 2011 Britanniaan.

Lähteet
-------

1. ↑  RNB RETAIL AND BRANDS AB (RNBS), Kauppalehti. Viitattu 19.3.2016.
2. ↑  RNB Retail and Brands årsredovisning 2014/2015, s. 2
3. 1 2  OM RNB (Arkistoitu – Internet Archive), RNB. Viitattu 19.3.2016.
4. ↑  Historik (Arkistoitu – Internet Archive), RNB. Viitattu 19.3.2016.
5. ↑  Denim Island AB förvärvar JC, Lehdistötiedote 1.11.2013. Viitattu 19.3.2013.
6. ↑  Myymälämme[vanhentunut linkki], Polarn o. Pyret. Viitattu 19.3.2016.
7. 1 2 3  Historiamme (Arkistoitu – Internet Archive), Polarn O. Pyret. Viitattu 19.3.2016.

Aiheesta muualla
----------------

* RNB:n verkkosivusto (Arkistoitu – Internet Archive) (ruotsiksi)
* Brothers-ketjun suomenkielinen sivusto (Arkistoitu – Internet Archive)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: sv:Retail and Brands & sv:Polarn O. Pyret
**Namchi** on Intian Sikkimin osavaltiossa sijaitseva kaupunki, joka toimii Etelä-Sikkimin piirikunnan hallinnollisena keskuksena. Sieltä on noin 78 kilometrin matka osavaltion pääkaupunki Gangtokiin. Nimi Namchi tarkoittaa *taivaan huippua*. Siellä järjestetään vuosittain lokakuussa Namchi Mahotsav -kulttuurifestivaali. Juhlassa esitellään paikallisten kansojen taide- ja kulttuuriperintöä sekä käsitöitä.

Namchissa sijaitsee jalkapalloilija Baichung Bhutian kunniaksi rakennettu jalkapallostadion.

Väestö
------

Vuoden 2011 väestönlaskennan mukaan Namchin väkiluku on 12 190, joista noin 56 prosenttia on hindulaisia, buddhalaisia on 23 prosenttia, kristittyjä 15 prosenttia ja islaminuskoisia 4 prosenttia. Lukutaitoisten osuus väestöstä on 88 prosenttia.

Lähteet
-------

1. 1 2  Namchi Population Census 2011 - 2019 *census2011.co.in*. Viitattu 23.8.2019.
2. 1 2  Namchi *sikkimtourism.gov.in*. Viitattu 23.8.2019.
3. ↑  Festival and Events *southsikkim.nic.in*. Viitattu 23.8.2019.
4. ↑  Namchi Bharat Online *bharatonline.com*. Viitattu 23.8.2019.

Aiheesta muualla
----------------

* Kuvia tai muita tiedostoja aiheesta **Namchi** Wikimedia Commonsissa
**Peter Raymond George "Possum" Bourne** (13. huhtikuuta 1956 – 30. huhtikuuta 2003) oli uusiseelantilainen ralliautoilija ja maan historian menestynein lajissaan. Peter Bourne sai lempinimensä Possum kolaroituaan nuorena äitinsä Humber 80:n yrittäessään väistää opossumia (engl. *possum*).

Ura
---

Bourne voitti urallaan kolmesti muun muassa Aasian-Tyynenmeren rallisarjan vuosina 1993, 1994 ja 2000 sekä Australian rallimestaruuden peräti seitsemästi peräkkäin vuosina 1996-2002. Bourne ajoi rallin maailmanmestaruussarjassa uransa aikana 42 kilpailua ollen parhaimmillaan kolmas Uuden-Seelannin rallissa vuonna 1987. Ensimmäisen WRC-kilpailunsa Bourne ajoi vuonna 1983. Hänen kartanlukijansa Dr. Rodger "Roj" Freeth kuoli vakavassa onnettomuudessa Bournen kyydissä Australian rallissa 1993. Bourne itse kuoli auto-onnettomuudessa Race to the Sky -kilpailuun valmistautuessa vuonna 2003 kun toinen auto tuli väärällä puolella tietä vastaan. Bourne kuoli vain muutama päivä hänen omaelämäkertansa *Bourne to Rallyn* ilmestymisen jälkeen. Bournelle pystytettiin pronssinen patsas vuosi hänen kuolemansa jälkeen vuonna 2004.

Lähteet
-------

* (Arkistoitu – Internet Archive)

### Viitteet

1. ↑  Peter "Possum" Bourne *ewrc.cz*. Viitattu 6.7.2015. (englanniksi)
2. ↑  Rally great Peter 'Possum' Bourne dies *Motorsport*.  30.4.2003. The Age. Viitattu 6.9.2022. (englanniksi)
3. ↑  Devereux, Monique: Rally driver sentenced for Possum Bourne's death *Rally News*.  12.11.2004. NZ Herald. Viitattu 6.9.2022. (englanniksi)
4. ↑  Possum Bourne *motorsportmemorial.org*. Viitattu 16.5.2023. (englanniksi)
5. ↑  Possum Bourne statue quietly removed *New Zealand News*.  5.11.2012. NZ Herald. Viitattu 6.9.2022. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Japani

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Dungarpur** on Intian Rajasthanin osavaltiossa sijaitseva noin 48 000 asukkaan kaupunki, joka toimii samannimisen piirikunnan hallinnollisena keskuksena. Kaupunki on saanut nimensä bhilien 1300-luvulla eläneeltä johtajalta nimeltä Dungaria. Se on myös toiminut Dungarpurin ruhtinaskunnan pääkaupunkina.

Vuoden 2011 väestönlaskennan mukaan 65 prosenttia Dungarpurin väestöstä on hindulaisia. Toiseksi suurin uskonnollinen ryhmä ovat muslimit 24 prosentilla, joiden jälkeen jainalaisia on yhdeksän prosenttia. Lukutaitoisten osuus oli noin 89 %.

Lähteet
-------

1. ↑  Dungarpur Population Census 2011 - 2019 *census2011.co.in*. Viitattu 26.12.2019.
2. ↑  History *dungarpur.rajasthan.gov.in*. Viitattu 26.12.2019.

Aiheesta muualla
----------------

* Kuvia tai muita tiedostoja aiheesta **Dungarpur** Wikimedia Commonsissa

* Encyclopædia Britannican artikkeli Dungarpurista

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Saksa
* Israel

 |

 |
**Asakuchi** (jap. 浅口市, *Asakuchi-shi*) on Japanin kaupunki Honshūn saarella Chūgokun alueella Okayaman prefektuurissa. Se sijaitsee Seton sisämeren Mizushimanmeren rannikolla prefektuurin lounaisosassa. Pohjoisessa kaupungin alue kohoaa noin 400 metriä korkealle Yōshōvuorelle, etelän rannikkoseuduilla on matalampaa vuoristoa. Näiden vuoristoseutujen väliin jää Satomijoen tasankoalue. Asakuchissa on 34 220 asukasta (lokakuussa 2019) ja sen pinta-ala on 66,46 neliökilometriä.

Asakuchi on kaupunkina suhteellisen uusi: se perustettiin vuonna 2005 liittämällä yhteen Kamogatan, Konkōn ja Yorishiman maaseutukaupungit. Niistä Kamogata kasvoi Edo-kaudella Okayamasta Kasaokaan johtaneen tien varrelle. Siellä sijaitsi myös *bakumatsun* aikaan lyhytikäisen Kamogatan daimiokunnan hallinnollinen keskus (*jin’ya*). Konkō on vuorostaan vuonna 1859 perustetun, šintolaisuuteen pohjautuvan Konkōkyō-uususkonnon pääpaikka. Siellä järjestetään suuri uskonnollinen festivaali keväisin ja syksyisin. Merkittäviä elinkeinoja ovat maatalous, joka tuottaa muun muassa persikoita, viinirypäleitä ja omenapäärynöitä, sekä rannikkoseudun Yorishimassa kalastus ja osterien vesiviljely. Paikallinen tuote ovat käsintehdyt *sōmen*-nuudelit (*tenobe-sōmen*).

Asakuchin pohjoisosassa sijaitsee Japanin kansallisen observatorion Okayaman astrofysikaalinen observatorio. Kaupungin rannikkoalue kuuluu Seton sisämeren kansallispuistoon. Kaupunkia palvelee JR Nishi-Nihonin San’yō-päälinja.

Kuvia
-----

* Asakuchin kaupungintaloAsakuchin kaupungintalo
* Chōsen-jiChōsen-ji

Lähteet
-------

1. 1 2 3 4 5  浅口市の概要 Asakuchi City. Viitattu 02.01.2020.
2. 1 2  浅口市 Asakuchi City. Viitattu 02.01.2020.
3. 1 2 3  ブリタニカ国際大百科事典 小項目事典: 浅口市 Kotobank. Viitattu 02.01.2020.
4. 1 2 3  日本大百科全書: 浅口（市） Kotobank. Viitattu 02.01.2020.

Aiheesta muualla
----------------

* Kuvia tai muita tiedostoja aiheesta **Asakuchi** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Okayaman prefektuuri |
| --- |
|  |
| Kaupungit | 
* Akaiwa
* Asakuchi
* Bizen
* Ibara
* Kasaoka
* Kurashiki
* Maniwa
* Mimasaka
* Niimi
* Okayama (pääkaupunki)
* Setouchi
* Sōja
* Takahashi
* Tamano
* Tsuyama

 |  |
|  |
| Kunnatpiirikunnittain | **Aidan piirikunta** (Nishi-Awakura) · **Asakuchin piirikunta** (Satoshō) · **Kagan piirikunta** (Kibichūō) · **Katsutan piirikunta** (Nagi · Shōō) · **Kumen piirikunta** (Kumenan · Misaki) · **Maniwan piirikunta** (Shinjō) · **Odan piirikunta** (Yakage) · **Tomatan piirikunta** (Kagamino) · **Tsukubon piirikunta** (Hayashima) · **Waken piirikunta** (Wake) |

 |
Punch and Judy -esitys
**Punch and Judy** on perinteikäs brittiläinen nukketeatteriesitys, jonka pääosissa ovat räävittömät nukkehahmot, koukkunenäinen Mr. Punch sekä hänen vaimonsa Judy. Punch and Judy -esityksillä on yli 350 vuoden historia. Mr Punch -hahmo perustuu alun perin italialaiseen commedia dell'arten Pulcinella-nukkehahmoon.

Päiväkirjoistaan tunnettu kirjailija Samuel Pepys merkitsi päiväkirjaansa toukokuussa 1662 ensimmäisen maininnan nukketeatteriesityksestä Englannissa, jossa Punchia muistuttava nukke esiintyi yleisölle. Kyseessä oli Lontoon Covent Gardenissa pidetty italialaisen nukkenäyttelijä Pietro Gimonden esitys. Nykyisin Punch and Judy -esityksissä käytetään käsinukkeja, mutta Gimonden esityksessä käytettiin marionetteja. Samoihin aikoihin Englannissa esiintyi myös muita italialaisia nukketeatteriseurueita. Pepysin päiväkirjoissa esiintyy hahmo Punchinello, joka pian lyheni Punchiksi. Vuoteen 1700 mennessä Punch oli mukana käytännössä jokaisessa nukketeatteriesityksessä Englannissa, ja myös hänen vaimonsa Judy, alun perin nimeltään Joan, oli tunnettu hahmo. Kiertelevät teatteriseurueet esittivät Punch-näytelmiä kesäisin maaseudun markkinoilla ja vierailivat Lontoossa elo- ja syyskuussa pidetyillä messuilla. Mr. Punchin ja hänen edeltäjiensä tunnusmerkki on vaakkuva ääni, jonka nukkenäyttelijät saavat aikaan suuhun laitettavan eräänlaisen ruokopillin avulla.

1790-luvulla marionetit alkoivat menettää suosiotaan markkinoilla. Uusi innostus kohdistui kuitenkin yksinkertaisempiin käsinukkeihin, ja tässä muodossa Punch and Judy -nukkenäytelmistä tuli valtava menestys. Juonet vaihtelivat, mutta päähenkilöinä olivat aina Punchin ja Judyn ohella Toby-koira, vauva, lääkäri, neekeripalvelija, majatalonpoika, klovni, pyöveli, Judyn haamu, herra Jones, Hector-hevonen, krokotiili ja paholainen. Englantilaiselle Punch-hahmolle tyypilliset koukkunokka, kyttyräselkä, taipumus vaimojen hakkaamiseen ja törkeä käytös olivat vakiintuneita piirteitä 1800-luvulle tultaessa. Punch esiintyi säännöllisesti 1700- ja 1800-luvun improvisaationäytelmissä.

Englannissa oli 1900-luvun jälkipuoliskolla yli 50 ammattimaista nukketeatteriseuruetta, jotka jatkoivat Punch-huumorin vahvaa perinnettä. Tämä vaikutus säilyi sellaisissa yleisissä sanonnoissa kuten "pleased as Punch". Punchin ronskiin komiikkaan sisältyi edelleen perheväkivaltaa, laittomuuksia ja auktoriteettien vastustusta, johon sekoittui myös häpeilemätöntä naisvihaa. Teatteriesityksiin alkoikin kohdistua yhä enemmän kritiikkiä.

Ranskassa oli Punchia vastaava nukketeatterihahmo Polichinelle. Polichinellen suosio kuitenkin laski 1800- ja 1900-luvuilla, ja koomisena hahmona sen on korvannut Guignol. Muut vastaavat nukkehahmot ovat kehittyneet samojen esikuvien pohjalta kuin Punch, näitä ovat esimerkiksi Petruška Venäjällä ja Kasper Saksassa.

Lähteet
-------

1. 1 2 3  That's the way to do it!" A history of Punch & Judy Victoria and Albert Museum. Viitattu 5.9.2023. (englanniksi)
2. 1 2 3 4  Punch Encyclopedia Britannica. Viitattu 5.9.2023. (englanniksi)
**Huljaipole** (ukr. Гуляйполе) on noin 14 500 asukkaan kaupunki Ukrainan kaakkoisosassa. Lähin suuri kaupunki on vajaan 100 kilometrin päässä sijaitseva Zaporižžja, joka on myös samannimisen hallinnollisen alueen keskus. Huljaipole perustettiin linnoitukseksi vuonna 1785 ja kaupunkioikeudet se sai 1938.

Huljaipole tunnetaan lähinnä ukrainalaisen anarkistin ja vapaustaistelijan Nestor Mahnon syntymäpaikkana. Kaupungissa toimii historiallinen museo, jossa on esillä runsaasti Mahnoon ja Ukrainan itsenäisyyssotaan liittyvää esineistöä. Vuoteen 2009 saakka Huljaipolessa järjestettiin myös Mahnofest-niminen kulttuuritapahtuma.

Kuvia
-----

* Huliaipolen museo.Huliaipolen museo.
* Nestor Mahnon muistolaatta.Nestor Mahnon muistolaatta.
* Kaupungin keskustaa.Kaupungin keskustaa.

Lähteet
-------

1. 1 2  Huliaipole UA-travel. Viitattu 24.12.2014.
2. ↑  The architectural ensemble of buildings UA-travel. Viitattu 24.12.2014.

Aiheesta muualla
----------------

* Kuvia tai muita tiedostoja aiheesta **Huljaipole** Wikimedia Commonsissa
**Asciano** on kunta Italiassa Toscanan alueella olevassa Sienan maakunnassa. Se sijaitsee Crete Senesin alueella noin 30 kilometriä Sienasta kaakkoon. Kunnan nimi juontuu legendan mukaan Rooman kaupungin perustajiin Romulusiin ja Remusiin. Remusin pojat Senio ja Aschio pakenivat setäänsä Romulusta etruskien asuinalueelle pohjoiseen. Siellä Achio perusti Ascianon Ombronejoen varrelle. Senio taas perusti Sienan.

Nähtävyyksiä
------------

Ascianon tärkeimpiä nähtävyyksiä on benediktiiniläisluostari Abbazia di Monte Oliveto Maggiore.

Lähteet
-------

1. 1 2 3 4  www.tuttitalia.it
2. ↑  Kunnan kotisivut (Arkistoitu – Internet Archive)
3. ↑  Kunnan kotisivut (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Asciano** Wikimedia Commonsissa

Sienan maakunta
Abbadia San Salvatore | Asciano | Buonconvento | Casole d’Elsa | Castellina in Chianti | Castelnuovo Berardenga | Castiglione d’Orcia | Cetona | Chianciano Terme | Chiusdino | Chiusi | Colle di Val d’Elsa | Gaiole in Chianti | Montalcino | Montepulciano | Monteriggioni | Monteroni d’Arbia | Monticiano | Murlo | Piancastagnaio | Pienza | Poggibonsi | Radda in Chianti | Radicofani | Radicondoli | Rapolano Terme | San Casciano dei Bagni | San Gimignano | San Giovanni d’Asso | San Quirico d’Orcia | Sarteano | Siena | Sinalunga | Sovicille | Torrita di Siena | Trequanda
Maanlain kuninkaankaaren marginaalikuvitusta Codex Aboensiksesta.
**Codex Aboensis** eli Turun käsikirjoitus, aiemmin **Codex Kalmarä** (**Ms. B172**), on 1430-luvulla laadittu keskiaikainen lakikirja ja tunnetuin Suomessa käytössä ollut lakikäsikirjoitus, jossa yhdistyvät muun muassa pyhimyskalenteri ja osia esimerkiksi useista avioliittoa säätelevistä laeista sekä kuningas Maunu Eerikinpojan maanlaki ja kirkkokaari. *Codex Aboensis* on erityisen tunnettu runsaasta kuvituksestaan, ja kirja onkin runsaimmin kuvitettu Ruotsissa keskiajalla valmistettu käsikirjoitus. Kirjan tilasi valtionhoitaja Pentti Jönsinpoika Oxenstierna. Kirjaa säilytetään Ruotsin kansalliskirjastossa.

Ikä ja alkuperä
---------------

*Codex Aboensiksen* alkuperä ja ikä ovat olleet keskustelun aiheena. Käsikirjoitusta pidettiin alun perin ruotsalaisena, mutta Kustaa Vilkuna esitti, että kirja on sen runsaan kuvituksen yksityiskohtien perusteella tehty Varsinais-Suomessa. Sittemmin paleografinen tutkimus on kuitenkin osoittanut, että kirjan on kirjoittanut Tukholmassa vuosina 1423–1436 toiminut kirjuri, jolta on säilynyt myös kirjeitä. Kirjan tilasi Pentti Jönsinpoika Oxenstierna, joka toimi Ruotsin valtionhoitajana ja sittemmin Upplannin laamannina. 1500-luvulla käsikirjoitus päätyi Suomeen, mistä se vuosisadan lopulla palasi Ruotsiin Bielke-suvun mukana. Vuonna 1827 kirja päätyi Kalmarin koulukirjastoon ja lopulta vuonna 1884 Kuninkaalliseen kirjastoon, missä se on yhä.

Kuvitus
-------

*Codex Aboensiksen* kuvituksesta valtaosa on musteella sekä punaisella ja vihreällä värillä piirrettyjä kasvoja sekä ihmis- ja eläinhahmoja, jotka koristavat kirjan marginaaleja. Osa kuvista liittyy suoraan käsiteltävään lakitekstiin, mutta osa kuvaa humoristisia hahmoja ja osassa esiintyy eläintarinoiden hahmoja, kuten hanhille saarnaava kettu. Joissakin kuvissa on nähtävissä jopa yhteiskuntakriittinen ote.

Katso myös
----------

* *Aitolahden koodeksi*
* *Graduale Aboense*
* *Manuale Aboense*
* *Missale Aboense*
* Palmsköldin katkelma
* Turun tuomiokirkon Mustakirja

Lähteet
-------

1. ↑  Monto, Riitta: Aboa vetus -museon teemanäyttely vie keskiaikaan: Ikuisesti sinun ja muita kuvauksia rakkaudesta  2.2.2006. Turun Sanomat. Viitattu 22.7.2007.
2. ↑  Perttula, Irma: Suomen kirjallisuuden historia / tiivistelmä Helsingin yliopiston suomen kielen ja kotimaisen kirjallisuuden laitos. Viitattu 22.7.2007.
3. ↑  Pohjoinen tapaoikeus ja katolinen kirkko kamppailivat keskiajan aviovuoteesta: Tahdotko?.  *Arkeologia NYT!*, {{{Vuosi}}}, nro 4/2005, s. 19–21.  Turun yliopisto. ISSN 1236-4827. Artikkelin verkkoversio (pdf). Viitattu 22.7.2007.  (Arkistoitu – Internet Archive)
4. ↑  Agricola: Suomen historian kronologia: 1400-luku  19.4.2007. Agricola – Suomen historiaverkko. Viitattu 22.7.2007.
5. 1 2 3  Magnus Erikssons landslag  15.12.2015 (päivitetty). Kungliga Biblioteket. Viitattu 9.1.2016.
6. ↑  Facta2001, WSOY 1981, 3. osa, palsta 253
Rapu
Rapu. Kuva 1400-luvun länsimaisesta astrologiakirjasta.
**Rapu** eli **Krapu** (**Cancer**) on neljäs niistä *Eläinradan merkeiksi* kutsutuista sektoreista, joihin Eläinrata vanhastaan, varsinkin astrologiassa jaetaan. Se käsittää alueen 90–120 astetta kevättasauspisteestä itään. Aurinko saapuu tähän merkkiin vuosittain kesäpäiväseisauksena 21. tai 22. kesäkuuta ja siirtyy seuraavaan, Leijonan merkkiin heinäkuun 23. päivän aikoihin.

Merkki on saanut nimensä Kravun tähdistöstä, joka 2 000 vuotta sitten sattui liki­pitäen yhteen tämän merkin kanssa. Maan akselin suunnan kiertymisen eli prekession vuoksi merkit eivät kuitenkaan enää vastaa saman­nimisiä tähdistöjä, vaan nykyisin Kravun merkki vastaa suunnilleen Kaksosten tähdistöä.

Kravun merkin mukaan on saanut nimensä myös Kravun kääntöpiiri. Se on pohjoisin leveyspiiri, josta katsottuna Aurinko on kerran vuodessa, kesäpäivänseisauksena saapuessaan Kravun merkkiin suoraan ylhäälläpäin.

Astrologisten käsitysten mukaisesti nimitystä krapu (tai Krapu) käytetään varsinkin horoskoopeissa myös henkilöistä, jotka ovat syntyneet Auringon ollessa tässä merkissä.

Lähteet
-------

1. ↑  *Yliopiston almanakka vuodeksi 2011 jälkeen Vapahtajamme Kristuksen syntymän*, s. 38, taulukko Auringon liike Eläinradalla 2011. Helsingin yliopisto, Ajasto Paperproduct, 2010. ISSN 1239-1654.

Aiheesta muualla
----------------

* Kuvia tai muita tiedostoja aiheesta **Krapu (Eläinradan merkki)** Wikimedia Commonsissa

  

Eläinradan merkit
Oinas | Härkä | Kaksoset | Krapu | Leijona | Neitsyt | Vaaka | Skorpioni | Jousimies | Kauris | Vesimies | Kalat
**Baraki Barak** (pers. ‏ برکی برک‎) on kylä Afganistanissa Logarin maakunnassa. Se tunnetaan lähinnä iranilaisen ormurin kielen viimeisenä puhumapaikkana Afganistanissa. Omurinkielinen paikannimi kylälle on Grām, eli suomeksi yksinkertaisesti kylä.

Baraki Barak sijaitsee Afganistanin Logarin maakunnassa noin 80 kilometriä Kabulista etelään. Baraki Barak on myös nimi suuremmalle piirikunnalle, joka käsittää myös Baraki Barakin kylän.

Kylän vierestä kulkee tie, joka yhdistyy suurempaan Kabulin ja Ghaznin, sekä Kabulin ja Gardizin väliseen tiehen. Itse kylä on rakennettu ajatellen sen puolustusta. Alue tunnetaan levottomuudestaan. Se voidaan jakaa kolmeen osaan. tadžikkityyliseen kapeiden kujien limittämään suurempaan osaan, viereiseen pienempään paštutyyliseen osaan, joka käsittää muurein ympäröityjä maataloja ja basaariin kylän vieressä.

Kylää ei ole merkitty vanhempiin 1800-luvun brittien valmistamiin karttoihin. Sen sijaan niissä mainitaan viereinen Baraki Rajan kylä.

Kylän asukkaat ovat ormureja. Osa heistä puhuu edelleen iranilaista ormurin kieltä, mutta suurin osa on sulautunut persiankielisiin tadžikkeihin. Baraki Barakin omurin puhujat ovat afganistanin viimeisiä. Pientä kieltä puhutaan myös Kanigramissa Pakistanin Waziristanissa.

Lähteet
-------

1. 1 2 3 4 5 6  C. M. Kieffer: BARAKĪ BARAK *Encyclopædia Iranica*. Viitattu 25.11.2020. (englanniksi)
2. 1 2  Ch. M. Kieffer ja EIr.: ORMURI *Encyclopædia Iranica*. Viitattu 25.11.2020. (englanniksi)
**Hikari** (jap. 光市, *Hikari-shi*) on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren Suōnmeren rannikolla prefektuurin kaakkoisosassa Shūnanin teollisuusvyöhykkeellä. Kaupungin keskusta on rakentunut Shimatajoen suulle. Hikariin kuuluu myös Ushijiman saari Seton sisämeressä kaupungin eteläpuolella. Hikarissa on 50 925 asukasta (marraskuussa 2019) ja sen pinta-ala on 92,13 neliökilometriä.

Hikari alkoi kehittyä voimakkaasti, kun Shimatajoen suulle perustettiin vuonna 1940 keisarillisen Japanin laivaston ammustehdas. Kaupunkioikeudet Hikarille myönnettiin pian sen jälkeen toisen maailmansodan keskellä vuonna 1943, kun silloiseen Hikarin maaseutukaupunkiin liitettiin Murozumin maaseutukaupunki. Murozumi kehittyi historiallisesti satamakaupunkina hyvän luonnonsatamansa ansiosta. Hikarissa oli tuolloin jopa 70 000 asukasta, mutta sodan viimeisinä päivinä pommitukset tuhosivat kaupungin täysin. Sodan jälkeen entisen ammustehtaan alueelle sijoittui kuitenkin lääke- ja terästeollisuutta. Kaupunkiin kuuluvilla maaseutualueilla tuotetaan esimerkiksi riisiä ja hedelmiä. Vuonna 2004 Hikariin yhdistettiin Yamaton maaseutukaupunki Kumagen piirikunnasta.

Hikarin nähtävyyksiin kuuluvat Nijigahaman ja Murozumin rannikon hiekkarannat. Osa kaupungin alueesta kuuluu Seton sisämeren kansallispuistoon. Kaupungin itärajalla kohoaa Iwakivuori, jossa sijaitsevat Iwakin muinaislinnan jäänteet (*kōgoishi*) ja Iwaki-jinjan pyhäkkö, jonka päähalli on rakennettu vuonna 1469. Se on otetty yhdeksi Japanin tärkeän kulttuuriomaisuuden kohteista. Kaupunkia palvelee JR Nishi-Nihonin San’yō-päälinja.

Kuvia
-----

* Iwaki-jinjaIwaki-jinja
* Iwakin muinaislinnan jäänteitäIwakin muinaislinnan jäänteitä
* Hikarin rautatieasemaHikarin rautatieasema

Lähteet
-------

1. 1 2 3 4 5  ブリタニカ国際大百科事典 小項目事典: 光市 Kotobank. Viitattu 25.12.2019.
2. 1 2  統計情報 Hikari City. Viitattu 25.12.2019.
3. 1 2  市の木『クロマツ』、市の花『ウメ』 Hikari City.  Arkistoitu 25.12.2019. Viitattu 25.12.2019.
4. 1 2 3  日本大百科全書: 光（市） Kotobank. Viitattu 25.12.2019.
5. 1 2 3  市の概要 Hikari City. Viitattu 25.12.2019.

Aiheesta muualla
----------------

* Kuvia tai muita tiedostoja aiheesta **Hikari** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Yamaguchin prefektuuri |
| --- |
|  |
| Kaupungit | 
* Hagi
* Hikari
* Hōfu
* Iwakuni
* Kudamatsu
* Mine
* Nagato
* San’yō-Onoda
* Shimonoseki
* Shūnan
* Ube
* Yamaguchi (pääkaupunki)
* Yanai

 |  |
|  |
| Kunnatpiirikunnittain | **Abun piirikunta** (Abu) · **Kugan piirikunta** (Waki) · **Kumagen piirikunta** (Hirao · Kaminoseki · Tabuse) · **Ōshiman piirikunta** (Suō-Ōshima) |

 |
**Ascoli Piceno** on kaupunki Italian Marchen alueella Ascoli Picenon maakunnassa. Se on maakunnan pääkaupunki. Kaupungissa on arviolta 49 407 asukasta (vuonna 2015), ja sen pinta-ala on 158,09 neliökilometriä.

Uskonto
-------

Kaupungin suojelijana pidetään marttyyrina kuollutta pyhää piispa Emidiusta. Kaupungin mukaan on nimetty alueella sijaitseva katolisen kirkon hiippakunta, jonka piispana toimii Silvano Montevecchi.

Urheilu
-------

Ascoli Picenosta on kotoisin jalkapalloseura Ascoli Calcio 1898.

Lähteet
-------

1. 1 2 3 4 5 6 7 8  Italy: Marche Citypopulation.de. Viitattu 30.9.2016.

Aiheesta muualla
----------------

* Kuvia tai muita tiedostoja aiheesta **Ascoli Piceno** Wikimedia Commonsissa

* Kaupungin internetsivut (italiaksi)

Ascoli Picenon keskiaikainen *Palazzo dei Capitani del Popolo*
Ascoli Picenon maakunta
Acquasanta Terme | Acquaviva Picena | Appignano del Tronto | Arquata del Tronto | Ascoli Piceno | Carassai | Castel di Lama | Castignano | Castorano | Colli del Tronto | Comunanza | Cossignano | Cupra Marittima | Folignano | Force | Grottammare | Maltignano | Massignano | Monsampolo del Tronto | Montalto delle Marche | Montedinove | Montefiore dell’Aso | Montegallo | Montemonaco | Monteprandone | Offida | Palmiano | Ripatransone | Roccafluvione | Rotella | San Benedetto del Tronto | Spinetoli | Venarotta
**Ian William Richardson** (7. huhtikuuta 1934 Edinburgh, Skotlanti – 9. helmikuuta 2007 Lontoo, Englanti) oli skotlantilainen näyttelijä.

Ura
---

Koulun päätyttyä Richardson aloitti opinnot Royal Scottish Academy of Music and Dramassa Glasgow'ssa. Näyteltyään jonkin aikaa Birmingham Repertory Theatressa hän siirtyi vuosiksi 1960–1975 Royal Shakespeare Companyyn, jonka perustajajäseniin hän kuului.

Hän näytteli Peter Brookin tuottamassa näytelmässä *Marat/Sade* RSC:ssä ja Broadwayllä 1965. Myöhemmin 1967 hän näytteli Jean-Paul Marat'n osan elokuvaversiossa. Vuonna 1976 hän esitti professori Henry Higginsin osan uudessa *My Fair Lady* -versiossa ja hänet nimettiin Tony-palkinnon saajaehdokkaaksi. Hän esiintyi Broadwaylla 1981 Edward Albeen näytelmässä *Lolita*, joka on mukaelma Vladimir Nabokovin kirjasta, mutta se ei ollut kovin suuri menestys.

Musikaalielokuvassa *Don Quijote – mies La Manchasta* (*Man of La Mancha*) vuodelta 1972 hän oli papin roolissa. Vuonna 1987 hän esitti roolista muunnelman piispa Motopon osassa televisioelokuvassa *Monsignor Quixote*, joka perustui Graham Greenen nykyaikaistettuun versioon Don Quijoten tarinasta. Mainetta hänelle toi vallanhimoisen poliitikon Francis Urquhartin rooli TV-sarjassa *House of Cards* (1990) ja sen jatko-osissa *To Play the King* (1994) ja *The Final Cut* (1995). Rooli toi Richardsonille BAFTA-palkinnon. Tunnettuihin elokuvarooleihin kuuluu herra Kirjan rooli tieteisfantasiassa *Dark City* (1998).

Richardson sai arvonimen Commander of the British Empire (CBE) vuonna 1989.

Ian Richardson kuoli sydänkohtaukseen helmikuun 9. päivän aamuna vuonna 2007. Hän oli 72-vuotias. Agenttinsa mukaan Richardson ei ollut sairastellut ennen kuolemaansa ja hänen oli ollut tarkoitus jatkaa työntekoa seuraavalla viikolla TV-sarjassa *Midsomerin murhat*.

Lähteet
-------

1. ↑  Immonen, Petri: Muistot: Ian Richardson *Helsingin Sanomat*.  9.2.2007. Viitattu 31.8.2019.
2. ↑  Conlan, Tara: Ian Richardson dies aged 72 *The Guardian*.  9.2.2007. Viitattu 31.8.2019. (englanniksi)
3. ↑  House of Cards' Richardson dies *news.bbc.co.uk*.  9.2.2007. Viitattu 31.8.2019. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Hetteinen ja Liimattalanharju** on Natura 2000-alue Rautalammin kunnassa. Alueeseen kuuluu Hetteisen järvi ja sen länsipuolella sijaitseva Liimattalanharju. Hetteistä ympäröivät metsä ja suo, josta osa on luhtaa. Hetteisen järvi on osittain kasvanut umpeen. Liimattalanharjun tuntumassa on lähteikköjä. Järvestä lounaaseen, lähellä harjua on korpea, missä kasvaa mäntyjä, tervaleppiä, koivua ja pajua ja kenttäkerroksessa on kurjenjalkaa, raatetta ja hiirenporrasta. Suurin osa Hetteisen ranta-alueesta on luhtaa tai karua rämettä, missä kasvaa paljolti tupasvillaa. Järvellä esiintyy järviruokoa, järvikortetta, rätvänää, kurjenjalkaa ja maariankämmekkää. Luhdalla kasvaa enimmäkseen pullosaraa, jouhisaraa ja kurjenjalkaa ja siellä täällä hoikkavillaa ja nevaimarretta. Järven itäpuolella suolla on paikoittain lettomaisia laikkuja. Järven koillisrannalta saa alkunsa puro, jonka läheisyydessä kasvaa paatsamia ja tervaleppiä. Alueen perusteet luonnonsuojelulle liittyvät alueen soihin ja lähteikköihin. Alueen luonnonsuojelullisina tavoitteina ovat alueen luontotyyppien säilyttäminen sekä tiettyjen lajien ja niiden populaatioiden kasvattaminen ja elinympäristöjen suojelu.

Lähteet
-------

1. ↑  Hetteinen ja Liimattalanharju *Ympäristö.fi*. Viitattu 11.9.2023.

Aiheesta muualla
----------------

*